ПРОТОКОЛ № 45
от заседание на Комисия по правни въпроси 
на Висшия съдебен съвет,
проведено на 10 декември 2012 г.

Днес, 10 декември 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 

     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА
							КАРОЛИНА НЕДЕЛЧЕВА

ОТСЪСТВА: Юлия Ковачева

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Проекти на ЗИД на Закона за съдебната власт, ЗИД на Гражданския процесуален кодекс, ЗИД на Административнопроцесуалния кодекс и ЗИД на Наказателно-процесуалния кодекс.
2. Доклад от Красимира Василев – началник отдел „ЮОДКВСС”, дирекция „Правна” в АВСС.

По дневния ред	

1.ОТНОСНО: Проект на Правила за преместване по реда на чл. 194 от ЗСВ. 
КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет да открие процедура по обсъждане на проект на Правила за преместване по реда на чл. 194 от ЗСВ. 

2.ОТНОСНО: Декларация, приета от Централния съвет на Съюза на юристите в България. 
Приложение: Писмо № 97-00-221/3.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение приетата от Централния съвет на Съюза на юристите в България декларация. 

3.ОТНОСНО: Молба от сем. Славейко и Христина Каменови от гр. Враца за възстановяване на суми постъпили по сметка на Висшия съдебен съвет. 
Приложение: Молба № 94-00-1128/30.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

	Възлага на експертните сътрудници да обобщят цялата информация по преписката и да докладват за следващото заседание на комисията. 

4.ОТНОСНО: Предложение от Иван Ангелов Генев от с. Войводиново, обл. Пловдив, на основание чл. 45 от Конституцията на Република България.  
Приложение: Предложение № 96-00-263/4.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение предложението от Иван Ангелов Генев от с. Войводиново, обл. Пловдив.	

5.ОТНОСНО: Писмо от директора на дирекция „Канцелария” в администрацията на Президента на РБ, с което е препратено за становище изложение от Тодор Деянов от гр. София, във връзка с молба да му бъдат изплатени присъдени суми по издаден изпълнителен лист от СРС.
Приложение: Писмо № 05-00-005/26.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

	5.1. Сумата по изпълнителен лист от 2.02.2012 г., издаден по гр.д. № 32681 по описа на Софийски районен съд за 2010 г., е дължима.
5.2. Решението на комисията да се изпрати на комисия „Бюджет и финанси” по компетентност. 

6.ОТНОСНО: Запитване от Владимира Янева – председател на Софийски градски съд, относно изплащане на трудово възнаграждение и осигуровки на Мария Георгиева – съдия в СГС за период, в който същата е била отстранена от длъжност „съдия”. 
Приложение: Писмо № 11-06-895/29.11.2012 г., преписка. 

КОМИСИЯТА ПО ПРАВНИ ВЪПРОСИ
Р Е Ш И:

6.1. Висшият съдебен съвет, респективно Комисията по правни въпроси нямат правомощие да тълкуват закона и да дават указания по неговото прилагане. 
Поставеният от председателя на Софийски градски съд въпрос има съответната нормативна регламентация, поради което следва да се приложи действащото законодателство. 
6.2. Решението на комисията да се изпрати на Владимира Янева – председател на Софийски градски съд.

Допълнителни точки 

1.ОТНОСНО: Проекти на ЗИД на Закона за съдебната власт, ЗИД на Гражданския процесуален кодекс, ЗИД на Административнопроцесуалния кодекс и ЗИД на Наказателно-процесуалния кодекс.
Приложение: Писмо №04-00-149/5.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:

	Указва на председателите на постоянните комисии към ВСС да представят своите становища по проектите на ЗИД на ЗСВ, ЗИД на ГПК, ЗИД на АПК и ЗИД на НПК, на Комисията по правни въпроси не по-късно от 12.00 ч. на 12.12.2012 г. за обобщаване.

2.ОТНОСНО: Доклад от Красимира Василев – началник отдел „ЮОДКВСС”, дирекция „Правна” в АВСС.

КОМИСИЯТА ПО ПРАВНИ ВЪПРОСИ
Р Е Ш И:

Приема доклада за запознаване и изразяване на становище за следващото заседание на комисията.

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 13.12.2012 г. да се включи:
- Проект на Правила за преместване по реда на чл. 194 от ЗСВ. 

10.12.2012 г. 		                     ПРЕДСЕДАТЕЛ:/п/
		     
                  ЮЛИАНА КОЛЕВА